钦定古今图书集成/明伦汇编/闺媛典/第281卷 > 皇清十四 > 姚嘉禧妻汤氏〈陈氏汤氏附〉
## 钦定古今图书集成/明伦汇编/闺媛典/第281卷 > 皇清十四 > 姚嘉禧妻汤氏〈陈氏汤氏附〉

按《宣城县志》：“汤氏，姚嘉禧妻。少通《孝经》，年二十五夫亡，遗三岁子，寻殇，一女方弥月，抚兄子宾为嗣。未几，宾与女俱死，汤矢志坚固，历五十三年卒。禧昆弟嘉伏妻陈氏，伏亡，年二十三，抚子德衍，娶妇生孙而殁。妇去，陈又抚孙成立，年六十四终。嘉宠妻亦汤氏，宠早亡，汤事姑以孝闻，抚幼子终老。”